
	[bookmark: nev]HOSTYÁNSZKY ROZINA
rozina971@gmail.com
Nemzetközi biztonság és védelempolitika
MSc, 3. félév
Nemzeti Közszolgálati Egyetem
Hadtudományi és Honvédtisztképző Kar
	
[bookmark: _GoBack]






Témavezető:
	Dr. Stepper Péter
adjunktus, NKE HHK




Amerika és orosz katonai magánvállalatok szerepe a dél-amerikai térségben


A dolgozat a katonai magánvállalatok megjelenésének körülményeit, jelenlétének okait hivatott bemutatni a dél-amerikai térségben. A kutatás célja a biztonság privatizációjának és térhódításának elemzése, a PMC-k bemutatása, mint az országok külpolitikai eszközei. A jelenlegi gondolkodásnak alapvető eleme, hogy a hadviselés joga a hivatásos haderő, vagyis az állam monopóliuma. Az ebben bekövetkezett egyre markánsabb változás számos kérdést, problémát, ellentmondást vet fel.
A kutatás a téma alapvető fogalmainak tisztázásával kezdődik, megállapítottam kik a kontraktorok, kik minősülnek zsoldosnak és mi a különbség a katonai és a biztonsági magánvállalatok között. Az első fejezetben bemutattam kialakulásuk történetét is, melyben arra a következtetésre jutottam, hogy a PMC-k száma a hidegháború végével kezdett drasztikusan emelkedni és a privát biztonsági piac endogén módon alakult ki, kiszolgálva a vásárlói igényeket. Majd körbejárom az amerikai és orosz nemzeti jogi hátterek mellett a nemzetközi jog releváns rendelkezéseit is. Megállapítható a fejezet végére, hogy a katonai magánvállalatok működése nincsen hatékonyan szabályozva – sem a nemzeti, sem a nemzetközi jogban – és tetteik következményeiért nem ehet általánosan felelősségre vonni őket, működésük nem átlátható.
A dél-amerikai privát biztonsági piac virágzik, óriási a kereslet a magánkézben lévő védelmi szolgáltatásokra. Általános megvizsgáltam a térséget, hogyan viszonyulnak a kérdéshez, mikor és miért alakultak ki a vállalatok és milyen potenciális kockázatokat rejtenek. A régió kapcsolatát is vizsgáltam az Amerikai Egyesült Államokkal és az Oroszországi Föderációval, hiszen ez nyilvánvalóan meghatározza a térségbe küldött katonai magánvállalatok számát és feladatait.
A dolgozat végére meg tudtam válaszolni a szerepükkel, hatékonyságukkal, potenciális kockázataikkal kapcsolatos kutatási kérdéseimet és kijelenthetem, hogy a katonai magánvállalatok elterjedése nem időszakos jelenség és a jövőben a nemzetközi rendszernek, így a dél-amerikai térségnek is meghatározó szereplői lesznek. 



